Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 4319

153. cikkében említett szövegeket. VIII. A Közösség elfogadja azokat a rendelkezéseket, amelyek szükségesek annak biztosításához, hogy a gabonából előállított szeszes italokról szóló 19. jegyzőkönyvben említett intézkedések a csatlakozástól kezdve hatályba lépjenek. 2004/60/II. szám A Görög Köztársaságnak az Európai Közösségekhez történő csatlakozásával összefüggő dokumentumok 2004/60/II. szám A BIZOTTSÁG 1979. május 23-i VÉLEMÉNYE a Görög Köztársaságnak az Európai Közösségekhez történő csatlakozására vonatkozó kérelméről AZ EURÓPAI KÖZÖSSÉGEK BIZOTTSÁGA, tekintettel az Európai Szén- és Acélközösséget létrehozó szerződés 98. cikkére, az Európai Gazdasági Közösséget létrehozó szerződés 237. cikkére és az Európai Atomenergia-közösséget létrehozó szerződés 205. cikkére, mivel a Görög Köztársaság tagként való felvételét kérte e Közösségekbe; mivel 1976. január 29-i véleményében a Bizottságnak már alkalma nyílott arra, hogy kifejtse nézeteit a felvételi kérelemmel kapcsolatban felmerülő problémák egyes lényeges vonatkozásairól; mivel a Görög Köztársaság felvételének feltételeit és a csatlakozása miatt szükségessé váló kiigazításokat a tagállamok és a csatlakozni kívánó állam konferenciáján már korábban megtárgyalták; mivel biztosított volt a Közösségek képviseletének egységessége, kellő figyelemmel a szerződések által meghatározott intézményi párbeszédre; mivel ezeknek a tárgyalásoknak a lezárásával nyilvánvaló, hogy az ily módon megállapított rendelkezések méltányosak és megfelelőek; mivel ezekkel a feltételekkel a bővítés lehetővé teszi a Közösség számára, hogy belső kohéziójának és dinamizmusának megőrzése mellett még teljesebb részt vállaljon a nemzetközi kapcsolatok fejlesztésében; mivel a Közösségekhez történő csatlakozása által a csatlakozni kívánó állam fenntartás nélkül elfogadja a szerződéseket és azok politikai célkitűzéseit, a hatálybalépésük óta hozott valamennyi határozatot és azt az intézkedést, amelyben a Közösségek fejlesztésével és megerősítésével kapcsolatban állapodtak meg; mivel az Európai Közösségeket létrehozó szerződések által bevezetett jogrend alapvető jellemzője, hogy a szerződések bizonyos rendelkezései és az intézmények által elfogadott bizonyos jogi aktusok közvetlenül alkalmazandók, hogy a közösségi jog minden vele esetleg ellentétes nemzeti rendelkezéssel szemben elsőbbséget élvez, továbbá hogy meghatározott eljárások révén biztosított a közösségi jog egységes értelmezése; mivel a Közösségekhez történő csatlakozás magában foglalja e szabályok kötelező jellegének elismerését, amelyek tiszteletben tartása elengedhetetlen a közösségi jog hatékonyságának és egységének biztosításához; mivel a többpárti demokrácia és az emberi jogok tiszteletben tartásának elvei az Európai Közösségekben egyesült államok népei közös örökségének részét képezik, és ennélfogva az említett Közösségekben való tagság alapvető elemeit alkotják; mivel a Közösségeknek a Görög Köztársaság csatlakozásával megvalósuló bővítése elősegíti a béke és szabadság megőrzését és megszilárdulását Európában, TÁMOGATJA: a Görög Köztársaság Európai Közösségekhez történő csatlakozását. Ennek a véleménynek a Tanács a címzettje. Kelt Brüsszelben, 1979. május 23-án. A Bizottság részéről 2004/60/II. szám AZ EURÓPAI KÖZÖSSÉGEK TANÁCSÁNAK 1979. május 24-i HATÁROZATA a Görög Köztársaságnak az Európai Szén- és Acélközösséghez történő csatlakozásáról AZ EURÓPAI KÖZÖSSÉGEK TANÁCSA, tekintettel az Európai Szén- és Acélközösséget létrehozó szerződés 98. cikkére, tekintettel a Bizottság véleményére, mivel a Görög Köztársaság felvételét kérte az Európai Szén- és Acélközösségbe; mivel a Tanács által meghatározandó csatlakozási feltételeket megtárgyalták a Görög Köztársasággal, A KÖVETKEZŐKÉPPEN HATÁROZOTT:

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes